CELEX: 52018DP0048
Language: bg
Date: 2018-03-01 00:00:00
Title: Решение на Европейския парламент от 1 март 2018 г. относно създаването на специална комисия относно финансовите престъпления, данъчните измами и избягването на данъци (TAX 3) и определянето на нейните правомощия, нейния числен състав и срок на действие (2018/2574(RSO))

5.4.2019   
            
            
               BG
            
            
               Официален вестник на Европейския съюз
            
            
               C 129/65
            
         
      P8_TA(2018)0048
      Създаване, отговорности, численост и мандат на специалната комисия относно финансовите престъпления, данъчните измами и избягването на данъци (TAX 3)
      Решение на Европейския парламент от 1 март 2018 г. относно създаването на специална комисия относно финансовите престъпления, данъчните измами и избягването на данъци (TAX 3) и определянето на нейните правомощия, нейния числен състав и срок на действие (2018/2574(RSO))
      (2019/C 129/09)
      
         Европейският парламент,
      
                  —
               
               
                  като взе предвид предложението на Председателския съвет,
               
            
                  —
               
               
                  като взе предвид своето решение от 12 февруари 2015 г. (1) относно създаването на Специална комисия относно данъчните постановления и другите мерки, сходни по естество или въздействие („специална комисия TAXE 1“), нейните правомощия и нейния числен състав и срок на действие,
               
            
                  —
               
               
                  като взе предвид своята резолюция от 25 ноември 2015 г. относно данъчните постановления и другите мерки, сходни по естество или въздействие (2),
               
            
                  —
               
               
                  като взе предвид своето решение от 2 декември 2015 г. (3) относно създаването на Специална комисия относно данъчните постановления и другите мерки, сходни по естество или въздействие („специална комисия TAXE 2“), нейните правомощия и нейния числен състав и срок на действие,
               
            
                  —
               
               
                  като взе предвид своята резолюция от 6 юли 2016 г. относно данъчните постановления и другите мерки, сходни по естество или въздействие (4),
               
            
                  —
               
               
                  като взе предвид своето решение от 8 юни 2016 г. (5) относно създаването, правомощията, числения състав и срока на мандата на анкетна комисия за разследване на предполагаеми нарушения и лошо администриране при прилагането на правото на Съюза във връзка с изпирането на пари, избягването на данъци и данъчните измами (анкетната комисия относно „Досиетата от Панама“ (PANA)),
               
            
                  —
               
               
                  като взе предвид своята препоръка от 13 декември 2017 г. до Съвета и Комисията след разследването във връзка с изпирането на пари, избягването на данъци и данъчните измами (6),
               
            
                  —
               
               
                  като взе предвид член 197 от своя Правилник за дейността,
               
            
               
                  1.
               
               
                  решава да създаде специална комисия относно финансовите престъпления, данъчните измами и избягването на данъци, която ще разполага със следните правомощия:
                  
                              а)
                           
                           
                              да доразвива и допълва работата, извършвана от специалните комисии TAXE 1 и TAXE 2, по-специално като се съсредоточава върху ефективното прилагане от страна на държавите членки, Комисията и/или Съвета, както и въздействието на препоръките, съдържащи се в неговите горепосочени резолюции от 25 ноември 2015 г. и 6 юли 2016 г.;
                           
                        
                              б)
                           
                           
                              да доразвива и допълва работата, извършвана от анкетната комисия относно „Досиетата от Панама“ (PANA), по-специално като се съсредоточава върху ефективното прилагане от страна на държавите членки, Комисията и/или Съвета, както и въздействието на препоръките, съдържащи се в неговата горепосочена препоръка от 13 декември 2017 г.;
                           
                        
                              в)
                           
                           
                              да предприема последващи действия във връзка с осъществения от държавите членки напредък в премахването на данъчните практики, които дават възможност за избягване на данъчно облагане и/или за данъчни измами и които нанасят вреда на правилното функциониране на единния пазар, както е посочено в неговите гореспоменати резолюции от 25 ноември 2015 г. и от 6 юли 2016 г., както и в неговата препоръка от 13 декември 2017 г.;
                           
                        
                              г)
                           
                           
                              да оценява как са били заобикаляни правилата на ЕС в областта на ДДС в рамките на „Досиетата от рая“ (Paradise Papers) и, в по-общ план, да прави оценка на въздействието на измамите с ДДС и правилата за административно сътрудничество в Съюза; и да прави анализ на обмена на информация и на политиките на координация между държавите членки и Еврофиск;
                           
                        
                              д)
                           
                           
                              да допринася за текущия дебат относно данъчното облагане на цифровата икономика;
                           
                        
                              е)
                           
                           
                              да прави оценка на националните схеми, които осигуряват данъчни привилегии (като например програми за гражданство);
                           
                        
                              ж)
                           
                           
                              да следи отблизо текущата работа и приноса от страна на Комисията и държавите членки в рамките на международните институции, включително Организацията за икономическо сътрудничество и развитие, ООН, Г-20 и Специалната група за финансови действия (FATF), като същевременно изцяло зачита компетентността на комисията по икономически и парични въпроси относно въпроси в областта на данъчното облагане;
                           
                        
                              з)
                           
                           
                              да разполага с достъп до документи, които са от значение за нейната работа, и да установява необходимите контакти и да организира изслушвания с международни, европейски (включително с групата „Кодекс за поведение“ (Данъчно облагане на предприятия)) и с национални институции и форуми, с националните парламенти и правителства на държавите членки и на трети държави, както и с представители на научната общност, деловите среди и гражданското общество, включително социалните партньори, в тясно сътрудничество с постоянните комисии. по време на тази своя работа да взема предвид ефективното използване на ресурсите на ЕП;
                           
                        
                              и)
                           
                           
                              да анализира и оценява измерението на третите държави, що се отнася до свързаните с избягването на данъци практики, включително въздействието върху развиващите се страни; да наблюдава подобренията и съществуващите пропуски в обмена на информация с трети държави в това отношение, като специално внимание се обръща на териториите, зависими от Британската корона, и на отвъдморските територии;
                           
                        
                              й)
                           
                           
                              да прави оценка на извършваната от Комисията оценка и проверка за включване на държави в делегирания акт относно високорискови трети държави към Директивата относно борбата с изпирането на пари;
                           
                        
                              к)
                           
                           
                              да прави оценка на методологията, скрининга на държавите и въздействието на списъка на ЕС на юрисдикциите, неоказващи съдействие за данъчни цели (черен списък на ЕС на данъчните убежища), както и премахването на държави от списъка и санкциите, приети по отношение на включените в списъка държави;
                           
                        
                              л)
                           
                           
                              да проучва последствията от двустранните данъчни спогодби, сключени от държавите членки;
                           
                        
                              м)
                           
                           
                              да внася всякакви препоръки, които счита за необходими във връзка с този въпрос;
                           
                        
            
               
                  2.
               
               
                  решава, че специалната комисия следва да взема под внимание в своята работа неотдавнашните разкрития, съдържащи се в „Досиетата от рая“, от 5 ноември 2017 г., както и всички съответни промени в сферата на компетентност на комисията, които възникват по време на мандата ѝ;
               
            
               
                  3.
               
               
                  решава, че специалната комисия се състои от 45 членове;
               
            
               
                  4.
               
               
                  решава, че срокът на действие на специалната комисия е 12 месеца, считано от датата на приемане на настоящото решение.
               
            
         (1)  ОВ C 310, 25.8.2016 г., стр. 42.
      
         (2)  ОВ C 366, 27.10.2017 г., стр. 51.
      
         (3)  ОВ C 399, 24.11.2017 г., стр. 201.
      
         (4)  Приети текстове, P8_TA(2016)0310.
      
         (5)  ОВ L 166, 24.6.2016 г., стр. 10.
      
         (6)  Приети текстове, P8_TA(2017)0491.